钦定古今图书集成/明伦汇编/闺媛典/第016卷 > 浣溪沙三首 前人
## 钦定古今图书集成/明伦汇编/闺媛典/第016卷 > 浣溪沙三首 前人

钿匣菱花锦带垂。静临兰槛卸头时。约鬟低珥算归
期。花茂草青湘渚阔，梦馀空有漏依依。二年终日
损芳菲。

粉上依稀有泪痕。郡庭花落欲黄昏。远情深恨与谁
论。记得去年寒食日，延秋门外卓金轮。日斜人散
暗销魂。

越女淘金春水上，步摇云鬓佩鸣珰。渚风江草又清
香。不为远山凝翠黛，只应含恨向斜阳。碧桃花谢
忆刘郎。